cyanic-selkie/wikianc huggingface dataset:
Անդրեաս Իսակսոն
Ակումբային կարեիրա
2006 թվականի օգոստոսի 15-ին Անդրեասը տեղափոխվել է անգլիական «Մանչեսթեր Սիթի»։ Թիմը նրա համար վճարել է 2 միլիոն ֆունտ ստեռլինգ։ Իր բարձր հասակի շնորհիվ (199 սմ) նա դարձել է Անգլիայի Պրեմիեր Լիգայի ամենաբարձրահասակն դարպասապահը։ Թիմի կազմում իր առաջին հանդիպումն անցկացրել է 2006 թվականի դեկտեմբերի 9-ին, իսկ երկրորդ հանդիպումը 2007 թվականի մարտի 14-ին։
2008 թվականի հուլիսի 2-ին նա տեղափոխվել է հոլանդական «ՊՍՎ»։ Անդրեասը թիմի հետ կնքել 4-ամյա պայմանագիր։ Թիմի կազմում իր դեբյուտը նշել է 2008 թվականի օգոստոսի 23-ին՝ «Ֆեյենորդի» դեմ խաղում։
2012 թվականի հուլիսին Անդրեաս Իսակսոնը ազատ գործակալի կարգավիճակով տեղափոխվել է թուրքական «Կասիմպաշա» ։
Միջազգային կարեիրա
Շվեդիայի ազգային հավաքականի կազմում իր դեբյուտը Անդրեասը նշել է 2002 թվականի մարտին՝ Շվեյցարիայի հավաքականի դեմ խաղում ։ Նա մասնակցել է Եվրո 2004-ի որակավորման փուլի հանդիպումներին, որոնց արդյունքով Շվեդիայի հավաքականը հադնես է եկել Եվրո 2004-ում։
Եվրո 2004-ում նա եղել է հավաքականի հիմնական դարպասապը։
2012 թվականի հոկտեմբերի 12-ին ֆուտբոլիստը անցկացրել է հավաքականի կազմում իր 100-րդ հանդիպումը՝ Ֆարերյան կղզիների հավաքականի դեմ խաղում ։
Նա իր անցկացրած 133 հանդիպումով հավաքականի կազմում երրորդ լավագույն ֆուտբոլիստն է։
Արտաքին հղումներ
Կատեգորիա:Մանչեսթեր Սիթիի ֆուտբոլիստներ Կատեգորիա:Շվեդ ֆուտբոլիստներ Կատեգորիա:Ֆուտբոլի դարպասապահներ Կատեգորիա:Թուրքական Սուպեր լիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
(9472) Բրյուգե
(9472) Բրյուգե (Bruges), աստերոիդ աստերոիդների հիմնական գոտում։ Հայտնաբերվել է 1998 թվականի հուլիսի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,055891 ա. մ., առավելագույնը մոտենում է 2,555 ա. մ. հեռավորության վրա և հեռանում 3,5567 ա. մ. ։ Արեգակի շուրջ մեկ ամբողջական պտույտ է կատարում 1951,22 երկրային օրվա ընթացքում, իր ուղեծրով շարժվելով միջինում 0,1845 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,05° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուբնիկ (ավան, Լադիժինի քաղաքային խորհուրդ)
Գուբնիկ (Губник), ավան Ուկրաինայի Վիննիցայի մարզի Լադիժինի քաղաքային խորհուրդում։
2001 թվականի տվյալներով Գուբնիկ ավանում բնակվում էր 367 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 655,36 մարդ/կմ²։
Արտաքին հղումներ
Կատեգորիա:Ուկրաինայի ավաններ
Սեմերլի
Սեմերլի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թերի Թայլեր
Թերի Քրիստափոր Թայլեր (Terry Christopher Tyler, ), ամերիկացի նախկին պրոֆեսիոնալ բասկետբոլիստ։
Վաղ տարիներ
Թերի Թայլերը ծնվել է 1956 թվականի հոկտեմբերի 30-ին Միչիգան նահանգի Դետրոյթ քաղաքում։ Սովորել է տեղի դպրոցում, որտեղ հանդես է եկել տեղի բասկետբոլային ակումբի կազմում։
Խաղացողի կարիերա
Խաղացել է թեթև հարձակվողի դիրքում։ Սովորել է Դետրոյթի Ողորմության համալսարանում։ 1978 թվականի NBA դրաֆթի ժամանակ ընտրվել է «Դետրոյթ Փիստոնս» ակումբի կողմից՝ 23-րդ համարի ներքո։ Հետագայում հանդես է եկել «Սակրամենտո Քինգս», «Դալաս Մավերիքս», «Սթենանել Թրիեսթ», «Կորոնա Կրեմոնա» և «Ռեքս Ուդինե» ակումբների կազմերում։ NBA-ում, ընդհանուր առմամբ, անցկացրել է 11 մրցաշրջան։ Ընդգրկվել է NBA սկսնակների առաջին հավաքականի կազմում (1979)։ NBA կարիերայի ընթացքում, ընդհանուր առմամբ, պաղացել է 871 խաղ, որոնց ժամանակ հավաքել է 8868 միավոր (10,2 մ/խ), կատարել 4675 անդրադարձ, 1039 փոխանցում, 801 խլում և 1342 բլոկշոտ ։
Ֆելոդերմ
Ֆելոդերմ (φελλός - «խցան» և - «մաշկ» բառերից), բույսերի պերիդերմի ներքին շերտը, որն առաջանում է ֆելոգենի բջիջների կիսման հետևանքով։ Ֆելոդերմի բջիջներն իրենց ձևով հիշեցնում են ֆենոգենի բջիջներին, իսկ թաղանթների կազմությամբ և պարունակությամբ նման են առաջնային կեղևի պարենքիմային բջիջներին կամ լուբային պարենքիմին, սակայն դրանցից տարբերվում են ճառագայթաձև դասավորությամբ։
Կատեգորիա:Հյուսվածքներ Կատեգորիա:Բույսերի մորֆոլոգիա
Ֆարինգիտ
Ֆարինգիտ (հայտնի է նաև ըմպաբորբ անունով), կոկորդի հետին հատվածի բորբոքում, որն ավելի հայտնի է ըմպան անվանմամբ ։ Հաճախ դա հանգեցնում է կոկորդի ցավի և ջերմության բարձրացման ։ Այլ ախտանշաններից են՝ քթահոսությունը, հազը, գլխացավը և ձայնի խռպոտությունը ։ Ախտանշանները հաճախ պահպանվում են 3-5 օր ։ Բարդություններն են՝ սինուսիտ և միջին ականջի բորբոքում Ֆարինգիտը վերին շնչառական ուղիների վարակի տեսակ է ։
Ոչ ստերոիդային հակաբորբոքային դեղերը (ՈՍՀԲ), օր, իբուպրոֆեն կարող է կիրառվել ցավը մեղմելու նպատակով ։ Լիդոկայինը կարող է նույնպես դրական էֆեկտ ունենալ ։ Կոկորդի ցավը հաճախ բուժվում է հակաբիոտիկներով՝ պենիցիլին կամ ամոքսացիլին ։ Դեռ մինչև վերջ պարզաբանված չէ արդյոք ստերոիդները ունեն դրական ազդեցություն սուր ֆարինգիտի բուժման ժամանակ ։
Մոտավորապես մարդկանց 7,5%-ը գանգատվում է կոկորդի ցավից  ցանկացած եռամսյա ժամանակահատվածում ։ Ոչ հազվադեպ դիտվում է ցավի  2-3 էպիզոդ մեկ տարվա ընթացքում ։ Դա բերեց նրան, որ ԱՄՆ-ում  2007 թվականին հիվանդանոց դիմեցին տվյալ գանգատով 15 միլիոն պացիենտ ։ Ֆարինգիտը հանդիսանում է կոկորդի ցավի առաջացման ամենահաճախակի պատճառ ։ Հիվանդության անվանումը առաջացել է հունարեն -pharynx բառից, որը նշանակում է ըմպան և  -itis  վերջածանցից, որը նշանակում է  բորբոքում  ։
Դասակարգում
Ֆարինգիտը դա բորբոքման տեսակ է՝ հարուցված վերին շնչառական ուղիների վարակով։ Այն լինում է սուր կամ քրոնիկ։ Սուր ֆարինգիտը կարող է լինել կատառալ, թարախային կամ խոցային՝ կախված հարուցչի տեսակից և մարդու իմուն համակարգից։ Քրոնիկ ֆարինգիտը լինում է կատառալ, գերաճական (հիպերտրոֆիկ) և ապաճական (ատրոֆիկ)։
Պատճառներ
մեծ մասամբ հիվանդությունը տարածվում է հիվանդ մարդու հետ անմիջական շփման ճանապարհով։
Բակտերիա
Մի շարք տարբեր բակտերիաներ կարող են ըմպանաբորբի պատճառ հանդիսանալ։ Առավել տարածված են՝ A խմբի ստրեպտոկոկը  (Թարախածին ստրեպտոկոկը), Ստրեպտոկոկուս պնևմոնիան, Հեմոֆիլուս ինֆլուենսը, Բորդետելա պերտուսիսը, Բացիլուս անտրացիսը, Կորինուբակտերիում դիֆթերիան, Նեյսերիա գոնոռեան, Խլամիդիա պնևմոնիան, Միկոպլազմա պնևմոնիան և Ֆուզոբակտերիում նեկրոֆորումը ։
Ստրեպտոկոկային ֆարինգիտ
Ստրեպտոկոկային ֆարինգիտը կամ սուր ֆարինգիտը հարուցում է А խմբի ß-հեմոլիտիկ ստրեպտոկոկը ։ Սա բակտերիալ ֆարինգիտի ամենատարածված պատճառն է (15–30%) ։ Ախտանշաններն են՝ ջերմություն, կոկորդի ցավ, լիմֆատիկ հանգույցների մեծացում։ Սա կոնտագիոզ վարակ է, փոխանցվում է հիվանդ մարդու հետ շփումից։ Վերջնական ախտորոշումը դրվում է կոկորդից վերցված նմուշի արդյունքների հիման վրա։ Հակաբիոտիկները օգտակար են ինչպես բուժման, այնպես էլ բարդությունների կանխարգելման համար ։
Ֆուզոբակտերիում նեկրոֆորում
Ֆուզոբակտերիում նեկրոֆորումը համարվում է բերանըմպանային ֆլորայի նորմալ բնակիչ և կարող է որոշ դեպքերում առաջացնել հարնշիկային թարախակույտ։
400 չբուժված դեպքից մեկը բերում է Լեմիրի սինդրոմի (Lemierre's syndrome) առաջացման ։
Դիֆթերիա
Դիֆթերիան համարվում է պոտենցիալ վտանգավոր վարակ վերին շնչուղիների համար՝ հարուցված Կորինոբակտերիա դիֆթերիայի կողմից։ Հանդիպման հաճախականությունը նվազել է ի հաշիվ պատվաստումների, սակայն դեռևս պահպանվում է երրորդ կարգի երկրներում՝ հաճախ Արևելյան Եվրոպայի որոշ շրջաններում։ Հակաբիոտիկները օգտակար են սկզբական փուլերում, բայց լավացումը հաճախ դանդաղ է ընթանում։
Այլ
Այլ պատճառները հազվադեպ են հանդիպում, բայց կարող են նաև մահվան պատճառ հանդիսանալ։ Վարակը կարող են տարածվել դեպի հարըմպանային տարածություն, առաջացնել հարնշիկային թարախակույտ, դեպի ստորին ծնոտ՝ Լյուդվիգ նշիկաբորբ (Ludwig's angina), մակկոկորդաբորբ  ։
Սունկ
Ֆարինգիտ կարող են առաջացնել նաև սնկերը, օր․ Կանդիդա ալբիկանսը, առաջացնելով բերանի խոռոչի տեսանելի լորձաթաղանթների փառակալում։
Ոչ ինֆեկցիոն
Ֆարինգիտը կարող է առաջանալ նաև մեխանիկական, քիմիական կամ ջերմային գրգռումից, օր․ ռեֆլյուքս։ Որոշ դեղամիջոցներ նույնպես կարող են առաջացնել ֆարինգիտ, օր․ պրամիպեքսոլը և հակադեպրեսանտները ։
Ախտորոշում
Դժվար է տարբերակել բակտերիալ և վիրուսային ծագման ֆարինգիտները, քանի որ երկուսի դեպքում են ախտանշանները նույնն են ։ Այդ ժամանակ կոկորդից վերցվում է քսուք բակտերիալ վարակը բացառելու նպատակով ։
Սենթորի սանդղակը ցույց է տալիս ստրեպտոկոկային վարակի հավանականությունը՝ հիմնվելով 5 չափորոշիչների վրա ։
Յուրաքանչյուր չափորոշիչի համար տրվում է մեկ միավոր ։
Ամերիկայում բժիշկները գտնում են, որ չպետք է անցկացնել փորձարարական (էմպիիկ) բուժում և հակաբիոտիկները պետք է նշանակել միայն թեստի դրական արդյունքից հետո ։ Թեստավորում կարիք չկա կատարել մինչև 3 տարեկան երեխաներին, քանի որ նրանց մոտ А խմբի ստրեպտոկոկ և ռևմատիկ տենդ հազվադեպ է հանդիպում, բացառությամբ այն դեպքերի եթե նրանք ունեն հարազատ քույր կամ եղբայր այդ հիվանդությամբ ։
Վարում
մեծ մասամբ բուժումը սիմպտոմատիկ է։ Յուրահատուկ բուժումը օգտակար է բակտերիալ, սնկային վարակի և Հասարակ հերպես վիրուսով ախտահարման ժամանակ։
Այլընտրանքային
Հաճախ առաջարկվում են այլընտրանքային մեթոդներ մրսածությունը բուժելու համար։ Օր․՝ կոկորդը ողողել աղաջրով, սակայն օգտակարությունը դեռ ապացուցված չէ ։ Ալտերնատիվ դեղորայքը օգտագործվում է անգինան բուժելու համար ։ Այնուամենայնիվ ապացուցողական տվյալներ դեռևս չկան ։
Համաճարակաբանություն
Սուր ֆարինգիտը հանդիսանում է անգինայի առավել տարածված պատճառ։ Հազի հետ միասին այն ախտորոշվում է ԱՄՆ-ում տարվա ընթացքում ավելի քան 1,9 միլիոն մարդու մոտ ։
Արտաքին հղումներ
Կատեգորիա:Ցավ Կատեգորիա:Բորբոքումներ Կատեգորիա:Բորբոքային հիվանդություններ Կատեգորիա:Վարակիչ հիվանդություններ
Հենրիկ Վարդանյան (գիտնական)
Հենրիկ Արամայիսի Վարդանյան, հայ խորհրդային գիտնական և ֆիզիոլոգիայի մանկավարժ, բժշկական գիտությունների դոկտոր, պրոֆեսոր, ԽՍՀՄ բժշկական գիտությունների ակադեմիայի թղթակից անդամ (1988)։
Կենսագրություն
1949-1954 թվականներին սովորել է Լենինգրադի ակադեմիկոս Ի. Պավլովի անվան առաջին բժշկական ինստիտուտում։ 1954-1957 թվականներին սովորել է նույն ինստիտուտի ասպիրանտուրայում։
1974-1995 թվականներին գիտական գործունեություն է ծավալել ԽՍՀՄ Բժշկական գիտությունների ակադեմիայի փորձարարական բժշկության գիտահետազոտական ինստիտուտում՝ զբաղեցնելով գիտահետազոտական լաբորատորիայի վարիչի, 1978-1983 թվականներին և 1985-1995 թվականներին՝ Ի. Պավլովի անվան ֆիզիոլոգիական բաժանմունքի վարիչի պաշտոնները։
1983-1985 թվականներին եղել է Առողջապահության համաշխարհային կազմակերպության (ԱՀԿ, World Health Organization, WHO) խորհրդատու-կոնսուլտանտ ։
Գիտամանկավարժական գործունեություն
Հենրիկ Վարդանյանի հիմնական գիտամանկավարժական գործունեությունն առնչվել է գլխուղեղի օրգանական վնասվածքների պաթոգենեզի և փոխհատուցման քիմիական հիմունքերին, միկրոէլեկտրոդային տեխնոլոգիայի կիրառմամբ գլխուղեղի բջիջների նեյրոնային ակտիվությանը, կենտրոնական նյարդային համակարգի կոմպենսատորային պրոցեսների նեյրոքիմիական մեխանիզմներին և կայուն պաթոլոգիական վիճակներին, ինչպես նաև նեյրոֆիզիոլոգիայի և բարձրագույն նյարդային գործունեության ֆիզիոլոգիայի հետ կապված հարցերին։ Հենրիկ Վարդանյանի գիտական ղեկավարությամբ հայտնաբերվել է կենդանիների և մարդկանց կենտրոնական շարժողական խանգարումների վերականգնման էնդոգեն քիմիական կարգավորումը։ Այդ հայտնագործությունից հետո նա մշակել և փորձարկել է հետինսուլտային նյարդաբանական խանգարումների և գլխուղեղային վնասվածքների հետևանքների բուժման պաթոգենետիկ մեթոդը (լիկվորաթերապիա) ։
1958 թվականին Հենրիկ Վարդանյանը պաշտպանել է «Պայմանական ռեֆլեկտորային գործունեության վրա բրոմի, կոֆեինի և ալկոհոլի ազդեցության համեմատական ֆիզիոլոգիական վերլուծություն» թեմայով թեկնածուական թեզը, իսկ 1967 թվականին պաշտպանել է բժշկական գիտությունների դոկտորի աստիճանի համար «Գրգռման և արգելակման փոխազդեցության նեյրոնալ մեխանիզմներ» թեմայով թեզը։ 1970 թվականին նրան շնորհվել է պրոֆեսորի կոչում։ 1988 թվականին նա ընտրվել է ԽՍՀՄ բժշկական գիտությունների ակադեմիայի թղթակից անդամ։ Հենրիկ Վարդանյանի ղեկավարությամբ գրվել է մոտ երկու հարյուր գիտական աշխատություն, այդ թվում՝ յոթ մենագրություն։ Նա եղել է «Էվոլյուցիոն ֆիզիոլոգիա և կենսաքիմիա» գիտաբժշկական ամսագրի խմբագրական խորհրդի անդամ ։
Մահացել է 1995 թվականի հուլիսի 19-ին Սանկտ Պետերբուրգում, թաղված է Սերաֆիմովյան գերեզմանատանը։
Արտաքին հղումներ
Կատեգորիա:Հայ գիտնականներ Կատեգորիա:Հայ ֆիզիոլոգներ Կատեգորիա:Հայ մանկավարժներ Կատեգորիա:Բժշկական գիտությունների դոկտորներ Կատեգորիա:Ռուսաստանի բժշկական գիտությունների ակադեմիայի թղթակից անդամներ
Կիմ Ջոնգ Ուն
Կիմ Ջոնգ Ունի կյանքի մանրամասները գաղտնի էին պահվում ամբողջատիրական վարչակարգի կողմից մինչև 2010 թվականը։ Իննսունական թվականներին Պակ Չոլ ծածկանունով սովորել է Շվեյցարիայի մասնավոր դպրոցներից մեկում։ 2002 - 2007 թվականներին եղել է Կիմ Իր Սենի անվան Զինվորական Ակադեմիայի ուսանող։ 2010 թվականին ստանձնել է բարձր պաշտոններ կոմունիստական կուսակցությունում և բանակում, ինչի հետևանքով ժառանգորդության փաստը պաշտոնաբար հաստատվել է։ 2011 թվականի դեկտեմբերի 29-ին, հոր հուղարկավորությունից մեկ օր անց, Կիմ Յոնգ Նամի կողմից հայտարարվել է որպես «մեր կուսակցության, բանակի և երկրի գերագույն առաջնորդ»։
Ծննդյան ժամանակ
Կիմ Ջոնգ Ունի, ինչպես նաև իր հայր Կիմ Ջոնգ Իլի ծննդյան տարեթիվն անհայտ է։ Տարբեր աղբյուրներ առաջարկում են 1982, 1983 կամ 1984 թվականները։ Ըստ հետախուզական տվյալների, նա ծնվել է 1984 թվականին։ Նրա ծննդյան օրը, հունվարի 8-ը հայտարարվել է Հյուսիսային Կորեայի պետական տոն և նշվել է պաշտոնաբար առաջին անգամ 2011 թվականին։
Դպրոցական տարիները Շվեյցարիայում
Կիմ Ջոնգ Ունի կյանքի մանրամասները, անունը և լուսանկարները գաղտնի էին պահվում մինչև ժառանգորդության գործընթացի սկիզբը։ Նա իննսունական թվականներին ուսանում էր Շվեյցարիայում։ Շվեյցարական մամուլը, ինչպես նրա դասընկերները փոխանցել են տվյալներ նրա դպրոցական տարիների մասին։
Կիմ Ջոնգ Ունը սովորում էր նաև Լիբեֆելդի պետական դպրոցում։ Նա Շվեյցարիայում էր մինչև 1999 թվականի ավարտը կամ 2000 թվականի սկիզբը։ Ըստ նրա դասընկերների, Կիմն անհետացել էր անսպասելիորեն։
Ժառանգորդության աստիճանական հայտարարությունը
Նրա հայրը սկզբից Կիմ Ջոնգ Նամին (իր ավագ որդուն) էր նախընտրում որպես ժառանգորդ։ Սակայն վերջինը 2001 թվականին Ճապոնիայի սահմանապահների կողմից ձերբակալվել է կեղծ անձնագրի պատճառով։ Թեև քիչ անց ազատվել է, Կիմ Ջոնգ Իլը փոխեց իր նախագիծը և հավանաբար իր միջնեկ որդի Կիմ Ջոնգ Չուլին ընտրեց որպես հաջորդ ժառանգորդ։ Բայց ըստ Կիմ Ջոնգ Իլի նախկին խոհարար Կենջի Ֆուջիմոտոյի, Կիմ Ջոնգ Չուլը չափազանց «աղջկաբարո» էր համարվում երկիրը ղեկավարելու համար։
2008 թ. օգոստոսին ու կրկին նոյեմբերին, ըստ հետախուզական տեղեկությունների, Կիմ Ջոնգ Իլը ուղեղի կաթված է ստացել։ Հետագայում պետական տոնակատարություններին ավելի հազվադեպ էր երևում։ Ըստ դիվանագիտական աղբյուրների, 2009 թվականին Կիմ Ջոնգ Իլը Կիմ Ջոնգ Ունին ներկայացրեց երկրի պետական մարմիններին, որպես հաջորդող։ Կիմ Ջոնգ Իլի երրորդ որդին ներկայացվում էր որպես «Ճաճանչավառ Ընկեր» (영명한 동지, Յոնգմյոնգհան Տոնգջի)։
2010 թ. սեպտեմբերի 28-ին գումարվեց Հյուսիսային Կորեայի կոմունիստական կուսակցության խորհրդաժողովը և Կիմ Ջոնգ Ունն ընտրվել է Կենտրոնական Կոմիտեի անդամ։ 17 տարեկան ընդմիջումից հետո, գումարվեց նաև Կենտրոնական Կոմիտեի լիագումար նիստը, որպեսզի Կիմ Ջոնգ Ունը նշանակվի Կենտրոնական Զինվորական Հանձնաժողովի փոխնախագահ։ 2010 թ. հոկտեմբերի 10-ին Կիմ Ջոնգ Ունը իր հոր կողքին մասնակցեց կոմկուսի 65-ամյակի տոնակատարմանը, ինչը ժառանգորդության միանշանակ արտահայտություն էր համարվում։
2011 թվականին Կիմ Ջոնգ Ունը ուղեկցում էր իր հորը երկրի տարբեր վայրերում անցկացվող պաշտոնական այցերին։ 2011 թ. ընթացքում Կիմ Ջոնգ Ունի մրցակիցներից շատերը հեռացվել են իշխանությունից։
Կիմ Ջոնգ Իլի մահվանից հետո
2011 թ. դեկտեմբերի 17-ին մահացավ Կիմ Ջոնգ Իլը։ Նրա մահվան լուրը հայտարարվեց Հյուսիսային Կորեայի զլմ-ներում դեկտեմբերի 19-ին, ու Կիմ Ջոնգ Ունը ներկայացվեց որպես «Մեծ Հաջորդող»։ Դեկտեմբերի 28-ին նա ղեկավարեց իր հոր թաղման արարողությունը։
Հյուսիսային Կորեայի մամուլը 2011 թ. դեկտեմբերի 24-ին Կիմ Ջոնգ Ունին հիշատակեց որպես Կորեայի Ժողովրդական Բանակի գերագույն հրամանատար։ Դեկտեմբերի 30-ին Կորեայի Բանվորական Կուսակցության Քաղաքական Գրասենյակը հայտարարեց, որ Կիմ Ջոնգ Ունը ստանձնեց Կորեական Ժողովրդական Բանակի գերագույն հրամանատարության պաշտոնը։ 2012 թ. հունվարի 9-ին Հյուսիսային Կորեայի զինված ուժերը տոնական հավաքման ժամանակ արտահայտել են բանակի հավատարմությունը նոր ղեկավարի հանդեպ։
2011 թ. դեկտեմբերի 29-ին Կիմ Յոնգ Նամը հայտարարեց, որ Կիմ Ջոնգ Ունն է երկրի կուսակցական, ռազմական և պետական գերագույն ղեկավարը։ Այնուամենայնիվ, չնայած արդեն զբաղեցնում է զինված ուժերի գերագույն հրամանատարի պաշտոնը, մյուս երկու անհրաժեշտ պաշտոնը (կոմկուսի գլխավոր քարտուղար և Կենտրոնական Զինվորական Հանձնաժողովի նախագահ) դեռ չի ստանձնել, այդտեղ ճանաչված է միայն պաշտոնակատար։ Դա նշանակություն չունի, քանի որ Կիմ Ջոնգ Իլը միայն իր հոր մահից երեք տարի անց կարողացավ ստանձնել այդ երկու պաշտոնը։
Կիմ Ջոնգ Ունի պատվանունները
Կիմ Ջոնգ Ունի ամենահաճախ կիրառվող պատվանուններն են «Մեծ Հաջորդող», «Ճաճանչավառ Ընկեր», «Արուսյակ Հրամանատար»։
Սառապուու
Սառապուու (Sarapuu), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 45 մարդ։
Արտաքին հղումներ
Կատեգորիա:Էստոնիայի Վալգամաա նահանգի Սանգաստե շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (105801-105900)
Աստերոիդների ցանկ (105701-105800) * Աստերոիդների ցանկ * Աստերոիդների ցանկ (105901-106000)
Հայկական ժողովրդական և եկեղեցական տոներ
Կատեգորիա:Հայաստանի տոներ
(1609) Բրենդա
(1609) Բրենդա (Brenda), աստերոիդ աստերոիդների հիմնական գոտում։ Հայտնաբերվել է 1951 թվականի հուլիսի 10-ին Էռնեստ Ջոնսոնի կողմից Յոհանեսբուրգում ։
Միջին հեռավորությունը Արեգակից կազմում է 2,583081 ա. մ., առավելագույնը մոտենում է 1,9377 ա. մ. հեռավորության վրա և հեռանում 3,2285 ա. մ. ։ Արեգակի շուրջ մեկ ամբողջական պտույտ է կատարում 1516,37 երկրային օրվա ընթացքում, իր ուղեծրով շարժվելով միջինում 0,237409 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,66° անկյուն։
Արտաքին հղումներ
Կատեգորիա:1951 թվականին հայտնաբերված աստղագիտական մարմիններ Կատեգորիա:Էռնեստ Ջոնսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ամառային օլիմպիական խաղեր 1904
Ամառային օլիմպիական խաղեր 1904, պաշտոնապես III Օլիմպիական խաղեր, միջազգային բազմասպորտային իրադարձություն, որի բացումը տեղի ունեցավ ԱՄՆ Միսսուրի նահանգի Սենթ Լուիս քաղաքում 1904 թվականի օգոստոսի 29-ից սեպտեմբերի 3-ը, որպես մաս 1904 թվականի հուլիսի 1-ից նոյեմբերի 1-ը տեղի ունեցող սպորտային ծրագրի մաս։ Սա առաջին անգամ էր, որ Օլիմպիական խաղերը անցկացվում են Եվրոպայից դուրս։ Ներմուծվեց բռնցքամարտը, որը համարվում է հնագույն մենամարտային սպորտաձևերից ։
Ռուս-ճապոնական պատերազմից առաջացած խնդիրները և 1904 թվականին Սենթ Լուիս հասնելու դժվարությունները կարող են բացատրել հանգամանքը, որ շատ քիչ մարզիկներ են մասնակցել ԱՄՆ-ից և Կանադայից դուրս։ 651 մարզիկներից միայն 62-ն էին Հյուսիսային Ամերիկայից դուրս և ընդհանուր ներկայացնում էին 12-15 երկրներ։ Որոշ իրադարձություններում ԱՄՆ ազգային առաջնությունները միավորվեցին Օլիմպիական մրցույներիցն ։
Ներկայիս մեդալային համակարգը (ոսկի, արծաթ և բրոնզ առաջին, երկրորդ և երրորդ տեղերի համար) ներդրվել է 1904 թվականի օլիմպիական խաղերում։
Նախապատմություն
Չիկագոն հաղթեց 1904 թվականի Ամառային օլիմպիական խաղերը անցկացնելու իրավունքը, բայց Լուիազիանայի համաշխարհային ցուցահանդեսի Սենթ Լուիս կազմակերպիչները չէին ընդունում ևս մեկ միջազգային իրադարձություն միևնույն ժամանակահատվածում։
Ցուցահանդեսի կազմակերպիչները սկսեցին պլանավորել սեփական սպորտային միջոցառումները` տեղեկացնելով Չիկագոյի կազմակերպիչներին, որ իրենց միջազգային սպորտային իրադարձությունը կխամրեցնի Օլիմպիական խաղերը, եթե Օլիմպիական խաղերը չտեղափոխեն Սենթ Լուիս։ Օլիմպիական խաղերի հիմնադիր Պիեռ դը Կուբերտենը համաձայնվեց խաղերը տեղափոխել Սենթ Լուիս։
Ծանոթագրություններ
Կատեգորիա:Ամառային օլիմպիական խաղեր ըստ տարեթվի
Քեյթի ՄքԳրեթ
Քեյթի ՄքԳրեթ
Կատերին Էլիզաբեթ "Քեյթի" ՄքԳրեթը իռլանդացի դերասանուհի և մոդել է՝ ծնված 1983 թվականին։ Նա հայտնի է ԲիԲիՍի 1 BBC One հեռուստաընկերության կողմից հեռարձակվող «Մերլին» Merlin հեռուստասերիալում որպես որդեգրված արքայադուստր։ Նա նաև նկարահանվել է ամերիկյան սարսափ դրամայում՝ Լյուսիի դերում, որը նկարահանվել է 2013-ի աշնանը։
Նախաբան
ՄքԳրեթը մեծացել է Իռլանդիայի Աշֆորդ քաղաքում։ Սովորել է սբ. Էնդրյուի անվան քոլեջի միջազգային բակալավրում մինչև Դուբլինի Թրինիթի քոլեջը ավարտելը։ Նա ցանկանում էր աշխատել որպես նորաձևության լրագրող և այդ պատճառով աշխատանք գտավ Իմեյջ ամսագրում։
Նա ասում է, որ իր ամենասիրելի զարդը իր տատիկի տատիկի ոսկեզարդ ժամացույցով շղթան է, որը նա գրեթե հագից չի հանում։
Կարիերա
Մինչ 《Մերլին》 հեռուստասերիալը Քեյթին նկարահանվել է իռլանդական Damage հեռուստասերիալում, ինչպես նաև Eden and Freakdog ֆիլմում։ Ի դեպ 《Մերլին》 հեռուստասերիալի համար Քեյթին ստիպված էր ժամանակ առ ժամանակ մազերը շագանակագույն ներկել, քանի որ դա անհրաժեշտ էր դերի համար, իսկ նա շիկահեր էր։
2009 թվականին դերասանուհին խաղացել է The Queen դոկումենտալ դրամայում` կատարելով երիտասարդ Մարգարիտա արքայադստեր դերը։
Կատեգորիա:Իռլանդացի դերասաններ
Ալկալի հողեր
Ալկալի հողեր, հողեր, որտեղ կլանված նատրիումի քանակը գերազանցում է կլանունակության 20%-ը։
Դասակարգում
Ըստ նատրիումի քանակի, ալկալի հողերը լինում են՝
Պարունակած աղերի բնույթով ալկալի հողերը լինում են՝
Սոդայական ալկալի հողերը տարածված են համապատասխան աղուտների շրջաններում։ Քլորիդ-սուլֆատային ալկալի հողերը հատուկ են ԽՍՀՄ շագանակագույն և գորշ հողերի գոտիներին։
Առաջացում
Ալկալի հողերը առաջացել են նատրիումական աղակալած հողերից բնական լվացման՝ աղազերծման ճանապարհով, որն արտահայտվում է մակերեսային փխրուն շերտի տակ՝ ալկալիացած սյունակոշտային հորիզոնի կազմավորմամբ։ Ալկալի հողերը առաջացել են նաև նատրիումի սուլֆատ պարունակող և բարձր մակարդակ ունեցող ստորգետնյա ջրերով սնվելու հետևանքով։ Այս դեպքում առաջանում է դիսպերս մասնիկներով հարուստ, խիստ արտահայտված խորքային ալկալիացած հորիզոն՝ հագեցած փոխանակային նատրիումով, որի առկայությամբ կոլոիդները հիդրատացվում են և խոնավ վիճակում վերածվում ցեխախառն, մածուցիկ, անջրանցիկ զանգվածի։
Չորանալու ընթացքում սեղմվելով՝ ճաքճքում և առաջացնում են հողասյուներ և կոշտեր։ Դրա հետևանքով հողն ամրանում է (նրա մշակումը՝ դժվարանում), գյուղատնտեսական բույսերի համար դառնում ոչ պիտանի։ Ալկալիացած հորիզոններն ունեն հիմնային ռեակցիա, որի աստիճանը պայմանավորված է փոխանակային նատրիումի, ինչպես նաև նորմալ սոդայի և նատրիումի կարբոնատի քանակով։
ՀԽՍՀ-ում ալկալի հողեր կան Արարատյան դաշտում։ Մերձարաքսյան հովտի ալկալի հողերը սոդայական են։ Գյուղատնտեսական բույսերի համար այս հողերը պիտանի դարձնելու նպատակով հոդի մեջ ներմուծում են կալցիում պարունակող աղեր, հատկապես՝ գիպս, որի շնորհիվ նատրիումը փոխարինվում է կալցիումով և սոդա չի առաջացնում, մեծանում է հողի ջրաթափանցելիությունը, հեշտանամ ջրալույծ աղերի լվացումը։
Հողի հիմնային ռեակցիան չեզոքացնելու համար օգտագործում են նաև քիմիական արդյունաբերության թափոններ՝ ծծմբական թթու, երկաթարջասպ և այլն։ Կառուցվում է ցամաքուրդային (դրենաժային) ցանց՝ լվացման ընթացքում լուծված աղերը հեռացնելու նպատակով։
Կատեգորիա:Հողագիտություն
Լեոն Վիչուլկովսկի
Լեոն Յան Վիչուլկովսկի (Leon Jan Wyczółkowski, ), լեհ նկարիչ, «Երիտասարդ Լեհաստան» գեղարվեստական շարժման առաջատար ներկայացուցիչ, լեհական ռեալիստական կերպարվեստի ականավոր դեմքերից մեկը։ Ստեղծագործելու հետ մեկտեղ զբաղվել է մանկավարժական և հասարակական աշխատանքներով. 1895-ից 1911 թվականներին եղել է Կրակովի Յան Մատեյկոյի անվան գեղարվեստի ակադեմիայի, 1934 թվականից մինչև իր մահը՝ Վարշավայի գեղարվեստի ակադեմիայի պրոֆեսոր։ Լեհ նկարիչների Sztuka ընկերության հիմնադիրներից է (Art, 1897): Վիչուլկովսկու առավել ներկայանալի ստեղծագործությունները, որ արված են իմպրեսիոնիստական ոճով, ներկայումս պահվում և ցուցադրվում են Կրակովի և Վարշավայի ազգային թանգարաններում, ինչպես նաև Բիդգոշչի՝ նրա անունը կրող երկրամասային թանգարանում։
Արտաքին հղումներ
Կատեգորիա:Ժամանակակից նկարիչներ Կատեգորիա:Կրակովի արվեստի ակադեմիայի շրջանավարտներ Կատեգորիա:Լեհ նկարիչներ Կատեգորիա:Լեհ քանդակագործներ
Մարչենկի (գյուղ, Միրգորոդի շրջան)
Մարչենկի (Марченки), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Մարչենկի գյուղում բնակվում էր 58 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Միրգորոդի շրջանի բնակավայրեր Կատեգորիա:Ուկրաինայի գյուղեր
Անձի սոցիոմշակութային տեսություն (Հորնի)
Անձի զարգացում
Հորնին համամիտ էր Ֆրոյդի այն մտքի հետ, որ մանկական ապրումները կարևոր նշանակություն ունեն մեծահասակի անձի կառուցվածքի և գործունեության ձևավորման վրա։ Սական նրանց մոտեցումներում կային տարբերություններ. Հորնին չէր ընդունում Ֆրոյդի այն միտքը, որ գոյություն ունեն ունիվերսալ հոգեսեռական փուլեր։ Հորնին համամիտ չէր նաև Ֆրոյդի այն մտքի հետ, որ երեխայի սեռական անատոմիան թելադրում է անձի հետագա զարգացման որոշակի ուղղվածության։ Ըստ Հորնիի անձի զարգացման մեջ որոշիչ գործոն են հանդիսանում երեխայի և ծնողի միջև հարաբերությունները։ Մանկությանը բնորոշ են երկու պահանջմունքներ՝ բավարարման և անվտանգության։ Բավարարումն ընդգրկում է բոլոր հիմնական կենսաբանական պահանջները։ Հորնին պահանջմունքների բավարմանը նշանակություն էր տալիս ֆիզիկական գոյատևման պահպանման մեջ. նա չէր գտնում, որ դրանք անձի կառուցվածքում հիմնական դեր են խաղում։ Երեխայի զարգացման մեջ գլխավոր դեր ունի անվտանգության պահանջմունքը։ Այս դեպքում հիմնաքարային է սիրված, ցանկալի, վտանգից կամ թշնամական աշխարհից պաշտպանված լինելու դրդապատճառը։ Երեխայի այս պահանջմունքի բավարարումը, ըստ Հորնիի, կախված է ծնողներից։ Եթե ծնողները իրական սեր և ջերմություն են դրսևորում երեխայի հանդեպ, դրանով բավարարվում է անվտանգության պահանջմունքը։ Սրա շնորհիվ հավանական է, որ կձևավորվի առողջ անձ։ Ծնողների սխալ վերաբերմունքի արդյունքում երեխայի մոտ զարգանում են բազային թշնամանքի դիրքորոշումներ։ Այս դեպքում երեխան հայտվում է երկընտրանքի առջև. նա կախված է ծնողներից և միաժամանակ նրանց պատճառով վրդովված է։ Այս պատճառով առաջ են գալիս այնպիսի պաշտպանական մեխանիզմ, ինչպիսինն է արտամղումը։ Արդյունքում երեխայի վարքը, ով ծնողական ընտանիքում անվտանգություն չի զգում, ուղղորդվում է անօգնականության, վախի, սիրո և մեղքի զգացումներով, որոնք իրականացնում են հոգեբանական պաշտպանության դեր։ Սրա նպատակը ծնողների հանդեպ թշնամական զգացումների ճնշումն է։ Վրդովմունքի և թշնամանքի այդ ճնշված զգացումները դրսևորվում են այլ մարդկանց հետ երեխայի փոխհարաբերություններում, ընդ որում ինչպես ներկայում, այնպես էլ ապագայում։ Այս դեպքում ասում են, որ երեխայի մոտ առկա է բազային տագնապ՝ «միայնության և անօգնականության զգացում պոտենցիալ վտանգավոր աշխարհի առջև»։
Նևրոտիկ պահանջմունքներ. բազային տագնապի կոմպենսացիայի ռազմավարություններ
Որպեսզի հաղթահարի անբավարար անվտանգության, անօգնականության և թշնամանքի զգացումները, որոնք հատուկ են բազային տագնապին, երեխան հաճախ ստիպված է օգտագործել տարբեր պաշտպանական ռազմավարություններ։ Հորնին նկարագրել է 10 այդպիսի ռազմավարություններ, որոնք ստացել են նևրոտիկ պահանջմունքներ կամ նևրոտիկ միտումներ անվանումը։ Հորնին պնդում էր, որ այս պահանջմունքները առկա են բոլոր մարդկանց մոտ։ Սակայն առողջ մարդը հեշտությամբ փոխարինում է մեկը մյուսով, եթե պայմաններն ու հանգամանքները փոփոխվում են։ Բայց նևրոտիկը, արձագանքելով տարբեր իրավիճակներին, ճկունություն չի ցուցաբերում։ Նևրոտիկը ընտրում է մեկ պահանջմունք՝ այն օգտագործելով բոլոր փոխհարաբերություններում։
Կողմնորոշում դեպի մարդիկ, մարդկանցից և մարդկանց դեմ
Հորնին այս տասը պահանջմունքները դասակարգել է երեք կատեգորիաներում։ Յուրաքանչյուր կատեգորիան իրենից ներկայացնում է միջանձնային հարաբերությունների օպտիմիզացիայի ռազմավարություն՝ շրջակա միջավայրում անվտանգության զգացման ձեռք բերելու նպատակով։ Այս կողմնորոշումը ենթադրում է փոխազդեցության այնպիսի ոճ, որին հատուկ է կախվածությունը, անվճռականությունը, անօգնականությունը։ Նրանց ղեկավարում է հետևյալ իռացիոնալ գաղափարը.«Եթե զիջեմ, ինձ չեն դիպչի»։ Նրանց պետք է, որ ուրիշները իրենց կարիքն ունենան, իրենց սիրեն, պաշտպանեն, ղեկավարեն։ Նրանք հարաբերություններ ստեղծում են միայն մեկ նպատակով՝ խուսափել միայնության, անօգնականության և անպիտանության զգացումից։ Նրանցում կարող է քողարկված լինել ագրեսիվ լինելու պահանջմունք։ Չնայած թվում է, որ այս մարդն ամաչում է ուրիշների ներկայությամբ, մնում է ստվերում, այս վարքի տակ հաճախ թաքնվում են թշնամանքը, զայրույթը։ Միջանձնային հարաբերությունների օպտիմիզացիայի այս ռազմավարությունն օգտագործող մարդիկ առաջնորդվում են հետևյալ գաղափարով.«Ինձ համար միևնույնն է։ Եթե ես մի կողմ կանգնեմ, ինձ հետ ամեն ինչ կարգին կլինի»։ Այս մարդիկ կորցնում են իրական հետաքրքրվածությունը ուրիշների հանդեպ։ Այս կողմնորոշմանը բնութագրական է միայնության, անկախության և ինքնաբավարարվածության ձգտումը։ Վարքի այնպիսի ոճ է, որին բնութագրական է դոմինանտումը, թշնամանքը, շահագործումը։ Միջանձնային հարաբերությունների օպտիմիզացիայի այս ռազմավարությունն օգտագործող մարդիկ առաջնորդվում են հետևյալ գաղափարով.«Ես ունեմ իշխանություն, ինձ ոչ ոք չի դիպչի»։ Մյուս բոլոր մարդիկ ագրեսիվ են, և կյանքը պայքար է նրանց բոլորի նկատմամբ։ Ամեն ինչ ուղղված է սեփական դիրքի, պահանջմունքների ու ցանկությունների բավարարմանը։
Ինչպես բոլոր տասը նևրոտիկ պահանջմունքները, այս երեք ռազմավարությունները ուղղված են տագնապի զգացման նվազեցմանը։ Ըստ Հորնիի այս բոլոր ռազմավարությունները միմյանց հետ կոնֆլիկտի մեջ են գտնվում ինչպես առողջ, այպես էլ նևրոտիկ անձի մոտ։ Սակայն առողջ անձանց մոտ այս կոնֆլիկտը չի ուղեկցվում այնպիսի ուժեղ հուզական լարումով, ինչպես նևրոզներով հիվանդների մոտ։ Առողջ մարդուն հատուկ է մեծ ճկունություն, նա ունակ է ռազմավարությունները մեկը մյուսով փախարինելու։ Իսկ նևրոտիկը չի կարողանում ճիշտ ընտրություն կատարել։ Նա օգտագործում է երեք ռազմավարություններից միայն մեկը՝ անկախ այն հանգամանքից տվյալ պարագայում տվյալ ռազմավարությունը պիտանի է թե ոչ։
Սեմերջի
Սեմերջի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալկոհոլատներ
Ալկոհոլատներ, օրգանական աղանման միացություններ, որոնք առաջանում են սպիրտների հիդրօքսիլ խմբի ջրածնի ատոմը մետաղով տեղակալելով՝ R–O–Me (Me = մետաղի ատոմ) ։
Ստացում
Ստացվում են մետաղների և սպիրտների փոխազդեցությունից։ (R - ռադիկալ, Me - մետաղներ)
Ծանոթագրություններ
Կատեգորիա:Ալկոհոլատներ
Նաչո Մոնրեալ
Նաչո Մոնրեալ (իսպ.` Ignacio Monreal Eraso, ), իսպանացի ֆուտբոլիստ, որը հանդես է գալիս Լոնդոնի Արսենալում և Իսպանիայի ազգային հավաքականում։
Կարիերա
Օսասունա
Մոնրեալի առաջին թիմը եղել է Օսասունան, որի կազմում իր առաջին հանդիպումը անցկացրել է 2006 թվականի հոկտեմբերի 22-ին Վալենսիայի հետ խաղում։ Մոնրեալը 2004-2006 թվականներին հանդես է եկել Օսասունայի երկրորդ թիմում։ Երկրորդ թիմի կազմում անցկացրել է 36 հանդիպում և դարձել 3 գոլի հեղինակ, իսկ ընդհանուր Օսասունայի կազմում անցկացրել է 127 հանդիպում և դարձել 3 գոլի հեղինակ։
2011 թվականի հունիսի 11-ին Նաչոն տեղափոխվել է իսպանական Մալագա .: Թիմը նրա համար վճարել է 6 միլիոն եվրո։ Թիմի կազմում իսպանացին անցկացրել է 45 հանդիպում և դարձել 1 գոլի հեղինակ։
Արսենալ
2013 թվականի հունվարի 31-ին Նաչոն տեղափոխվել է լոնդոնյան Արսենալ ։ Իր դեբյուտային գոլը լոնդոնյան ակումբի կազմում խփել է Սուոնսի Սիթի դեմ խաղում, որտեղ Արսենալը հաղթել է 2-0 հաշվով։ Նաչոն Արսենալի հետ 2014 թվականին դարձել է Անգլիայի գավաթակիր և Անգլիայի սուպերգավաթակիր։
Հավաքականի կարիերա
2007 թվականին հրավիրվել է Իսպանիայի երիտասարդական հավաքական և 2009 թվականին դարձել է Եվրոպայի չեմպիոն։ 2009 թվականի օգոստոսի 6-ին Մոնրեալը անցկացրել է իր առաջին հանդիպումը Իսպանիայի հավաքականի կազմում։
Արտաքին հղումներ
Կատեգորիա:1986 ծնունդներ Կատեգորիա:Փետրվարի 26 ծնունդներ Կատեգորիա:Մալագայի ֆուտբոլիստներ Կատեգորիա:Արսենալի ֆուտբոլիստներ Կատեգորիա:Օսասունայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Գևորգ Վարդանյան
Գևորգ Անդրեյի Վարդանյան (Геворк Андреевич Вартанян, ), Խորհրդային Միության հայտնի հայ հետախույզ, ԽՍՀՄ Պետական անվտանգության կոմիտե-ի (պետանվտանգության կոմիտե) գնդապետ, Խորհրդային Միության հերոս։
Կենսագրություն
Գևորգ Վարդանյանը ծնվել է Դոնի Ռոստովում։ 1930 թ. Վարդանյանների ընտանիքը տեղափոխվել է Իրան, երբ Գևորգ Վարդանյանը վեց տարեկան էր։ Հայրը՝ Անդրեյ Վասիլի Վարդանյանը, իրանական պաշտոնյա, ձիթհանի գործարանի տնօրեն էր, կապված էր ռուսական ներքին հետախուզության հետ և հատուկ հանձնարարությամբ է մեկնում Իրան։ Հոր անմիջական ներգործությամբ որդին անցնում է հետախուզական աշխատանքի։ Գևորգ Վարդանյանը 16 տարեկան պատանի էր, երբ կյանքը խորհրդային հետախուզության հետ կապեց։
1940 թվականից ղեկավարում էր հատուկ խումբը, որն զբաղվում էր Թեհրանում և այլ քաղաքներում ֆաշիստ գործակալների և գերմանացի հետախույզների բացահայտմամբ։ Երկու տարում նրա խումբը բացահայտել է ավելի քան 200 մարդու, որոնք ինչ-որ կերպ կապ ունեն գերմանական հետախուզության հետ։
Գևորգ Վարդանյանի հետախուզական գործունեության պատմության մեջ հատկապես նշվում է 1943 թվականը, երբ Թեհրանում կայանալիք կոնֆերանսին գործընկերների հետ պետք է ապահովեր 3 խոշոր տերությունների ղեկավարների (Իոսիֆ Ստալին, Ֆրանկլին Ռուզվելտ, Ուինսթոն Չերչիլ) անվտանգությունը։ Հայ հետախույզին և նրա գործընկերներին հաջողվել է կանխել այդ եռյակի դեմ ֆաշիստական Գերմանիայի ծրագրած մահափորձը։ Այդ իրադարձություններից տասնյակ տարիներ անց Գևորգ Վարդանյանին է հանդիպում Ուինսթոն Չերչիլի թոռնուհին և հատուկ շնորհակալություն հայտնում իր պապի կյանքը փրկելու համար։
1951 թ. ավարտել է Երևանի պետական լեզվաբանական համալսարանի օտար լեզուների ֆակուլտետը։ Երկար տարիներ աշխարհի տարբեր երկրներում շատ բարդ իրավիճակներում բազմաթիվ հետախուզական օպերացիաներ է իրականացրել։ Գևորգ Վարդանյանի կողքին միշտ եղել է նրա կինը, համախոհն ու գործընկերը՝ Գոհար Լևոնի Վարդանյանը, ով հայրենիքին մատուցած հետախուզական ծառայությունների համար պարգևատրվել է Կարմիր դրոշի շքանշանով։ 2013 թ. Գոհար Վարդանյանը պարգևատրվել է ՀՀ ՊՆ «Գևորգ Վարդանյան» գերատեսչական մեդալով ։ Հետախուզական վերջին գործուղումից Վարդանյան ամուսինները վերադարձել են 1986 թ.։ Մի քանի ամիս անց Գոհար Վարդանյանը անցել է թոշակի, իսկ Գևորգ Վարդանյանն իր ծառայությունը շարունակել է մինչև 1992 թ.։ Նույնիսկ թոշակի անցնելուց հետո Գևորգ Վարդանյանը ակտիվորեն համագործակցել է արտաքին հետախուզության ծառայության հետ, հանդիպել է երիտասարդ գործընկերներին և նրանց է փոխանցել իր հարուստ կենսափորձը։
Մոսկվայի Տրոեկուրովսկի գերեզմանատանը Գևորգ Վարդանյանին հուշարձան է կանգնեցվել, որի հեղինակն է Անդրեյ Կովալչուկը ։
Պարգևներ
Հայ հետախույզն արժանացել է ԽՍՀՄ հերոսի կոչման, պարգևատրվել է Լենինի, Կարմիր դրոշի, Մեծ Հայրենականի 2-րդ աստիճանի շքանշաններով և բազմաթիվ մեդալներով։
Ծանոթագրություններ
Կատեգորիա:Ռուսահայ հետախույզներ Կատեգորիա:Խորհրդային հետախույզներ Կատեգորիա:Տրոեկուրովյան գերեզմանատանը թաղվածներ Կատեգորիա:Քաղցկեղից մահացածներ
Խուան Այրա
Խուան Այրա (Juan Ayra, ), Կուբացի ֆուտբոլիստ, դարպասապահ, 1938 թվականի աշխարհի առաջնության մասնակից։
Ակումբային
Խուան Այրան խաղացել է կուբայական «Սենտրո Գալեգո» ֆուտբոլային ակումբում։
Արտաքին հղումներ
Կատեգորիա:Կուբացի ֆուտբոլիստներ Կատեգորիա:Կուբայի հավաքականի ֆուտբոլիստներ Կատեգորիա:Ֆուտբոլի դարպասապահներ
Դորիան Գրեյի դիմանկարը
«Դորիան Գրեյի դիմանկարը» (The Picture of Dorian Gray), անգլիացի գրող Օսկար Ուայլդի վեպը։ Համարվում է հեղինակի ամենանշանավոր ստեղծագործությունը։ Սա Ուայլդի միակ հրատարակված վեպն է և աշխարհի ամենաընթերցվող գրքերից մեկը։ Առաջին անգամ հրատարակվել է 1890 թվականի հուլիսին անգլիական թերթերից մեկում։ Առանձին գրքով տպվել է միայն 1891 թվականի ապրիլին։ Այդ հրատարակչությամբ, քննադատներն ու գրաքննիչները շատ բաներ էին հեռացրել, ավելացրել վեպում։
Սյուժե
«Դորիան Գրեյի դիմանկարը» վեպը պատմում է մի նկարչի՝ Բեզիլ Հոլուորդի մասին, ով պատահաբար ծանոթանում է իր մուսայի, իր երազանքների էակի՝ Դորիան Գրեյի հետ, սիրում նրան ու ոգեշնչված նրան է նվիրում իր արվեստն ու հոգին։ Սա սովորական սեր չէ, այլ մի յուրահատուկ ոչ բնական նվիրում ու հրապույր, տղամարդ-տղամարդ հարաբերությունների աստվածային գագաթ։ Երբ տղամարդն իր սեռակցին է տենչում ամենայն ազնվությամբ ու պարզությամբ, ամենայն սիրով ու քնքշությամբ, առանց հետին մտքերի՝ փորձելով տիրանալ ոչ թե նրա մարմնի տենչագին գեղեցկությանը, այլ հոգու առեղծվածային խորությանը, զգայական նվիրումին։ Եվ ինչպես նկարագրվում է գրքի նախաբանում. «Վեպում արծարծվում են բազմաթիվ հարցեր, որոնցից հիմնականը արվեստի, բարոյագիտության և գեղեցիկի փոխադարձ կապն է։ Դորիան Գրեյը, հետևելով հեդոնիզմին, դառնում է գեղեցկության և երիտասարդության պաշտամունքի զոհը»։ Նկարիչը նկարում է իր մուսայի՝ Դորիանի դիմանկարն ու այդ վայրկյանին հրապուրված իր նկարի գեղեցկությամբ, բայց հուսալքված, որ նկարի երիտասարդությունը հավերժ է, Գրեյն արտահայտում է վեպի իմաստը՝ կախարդանքին կամ միգուցե երևակայական կախարդանքին սկիզբ տվող այդ բառերը.
Էկրանավորում
Վեպը մոտ 25 անգամ էկրանավորվել է տարբեր երկրների ու ռեժիսորների կողմից։
Դրանցից առավել նշանավոր են.
Ծանոթագրություններ
Կատեգորիա:1890 վեպեր Կատեգորիա:Անգլերեն վեպեր Կատեգորիա:Օսկար Ուայլդի վեպեր Կատեգորիա:Ինքնասպանությունը հորինվածքներում Կատեգորիա:Բրիտանական գոթական վեպեր Կատեգորիա:Հեռուստաշոուների հիմք ծառայած վեպեր
Սեռե
Սեռե (Säre), գյուղ Էստոնիայի Վիրումաա նահանգի Անցլա շրջանում։
Արտաքին հղումներ
Կատեգորիա:Էստոնիայի Վիրումաա նահանգի Անցլա շրջանի բնակավայրեր Կատեգորիա:Էստոնիայի գյուղեր
Կասումկենտ
Կասումկենտ (Касумкент, Кьасумхуьр), գյուղ Ռուսաստանի Դաղստան հանրապետության Սուլեյման-Ստալսկի շրջանի կազմում։
Բնակչությունը 2010 թվականին գրանցված տվյալներով կազմում էր 13232 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Դաղստան հանրապետության Սուլեյման-Ստալսկի շրջանի բնակավայրեր
Sum 41
Sum 41 (կարդացվում է սամ ֆորթի ուան), կանադական փանկ-ռոք խումբ, ստեղծված 1996 թվականին, Էյձակս քաղաքից։ Խմբի հիմնական կազմը՝ Դերիք Ուիբլի(վոկալ, րիթմ- կիթառ, ստեղնային), Թոմ Թաքեր (սոլո-կիթառ, ստեղնային, բեկ-վոկալ), Ջեյսոն ՄաքՔեսլին (բաս-կիթառ, բեկ-վոկալ)։ 1999 թվականին Island Records լեյբլի հետ պայմանագիր կնքելուց հետո խումբը թողարկում է 5 ստուդիային ալբոմ, երկու համերգային ալբոմ, երկու համերգային DVD և ավելի քան 15 մեներգ։ Այսօր խմբի ամենահաջող ալբոմն է համարվում «All Killer No Filler»։ Այդ ալբոմի մեներգներից «Fat Lip»-ը գլխավորում էր Billboard Modern Rock վարկանշային աղյուսակի ռեյտինգը։ Այդ իսկ վարկանշային աղյուսակում «In Too Deep» մեներգով հասել 10-րդ տեղի։
Ալբոմներ «All Killer No Filler» և «Does This Look Infected?» (2001-2003)
Խմբի առաջին ալբոմը՝ «All Killer No Filler»-ը, ձայնագրվել է 2001 թվականի մայիսի 8-ին։ Այդ ալբոմի առաջին մեներգը եղել է «Fat Lip» ստեղծագործությունը, Nokia ընկերությունը հայտատարել է, որ այդ երգը հեռախոսների ամենաօգտագործվող երաժշտությունն է։
Կատեգորիա:Փանկ-ռոք խմբեր Կատեգորիա:Փոփ-փանք խմբեր Կատեգորիա:1996 հիմնադրված երաժշտական խմբեր
Պավել Մամուլով
Պավել Բոգդանի Մամուլով (Մամուլյան, ), հայ կոմպոզիտոր, դաշնակահար, բանահավաք, խմբավար։
Կենսագրություն
Գրել է «Օսեթական էսքիզներ» սիմֆոնիան, երգեր (օս բանաստեղծ Կոստա Խետագուրովի խոսքերով), նաև հայկական թեմաներով երաժշտական գործեր։
Պավել Մամուլովը մահացել է 1929 թվականի ապրիլի 4-ին։
Արտաքին հղումներ
Կատեգորիա:Հայ կոմպոզիտորներ Կատեգորիա:Հայ դաշնակահարներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Հայ բանահավաքներ Կատեգորիա:Հայ խմբավարներ
Լադիժին (քաղաք, Ուկրաինա)
Լադիժին (Ладижин), քաղաք Ուկրաինայի Վիննիցայի մարզի Լադիժինի քաղաքային խորհուրդում, մարզային նշանակության քաղաք։
Արտաքին հղումներ
Կատեգորիա:Ուկրաինայի քաղաքներ
Porsche
Արտաքին հղումներ
Կատեգորիա:Ավտոմեքենաներ Կատեգորիա:Ընկերություններ Կատեգորիա:Գերմանիայի ընկերություններ
Վասիլի Ղազարյան
Վասիլի Խաչատուրի Ղազարյան, հայ դիվանագետ։
Ծանոթագրություններ
Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:1946 ծնունդներ Կատեգորիա:Սեպտեմբերի 25 ծնունդներ Կատեգորիա:ԵՊՀ ֆիզիկայի ֆակուլտետի շրջանավարտներ
Վիլանիեռ
Վիլանիեռ (Villanière), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 125 մարդ, բնակչության խտությունը` 17.76 մարդ/կմ²։ Բնակավայրը զբաղեցնում է 7.04 կմ² տարածք։
Աշխարհագրություն
Գտնվում է Փարիզ քաղաքից 620 կմ հարավ, Մոնպելիե քաղաքից` 130 կմ արևմուտք, Կարկասոն քաղաքից` 15 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 93 աշխատունակ (15-64 տարեկան) բնակիչ, որոնցից ակտիվ էին 57-ը, իսկ ոչ ակտիվները` 36։ Ակտիվության ցուցանիշը կազմում է 61,3 %։ 57 աշխատունակ մարդկանցից աշխատել է 43 անձ (21 տղամարդ և 22 կին)։ Գործազուրկ են եղել 14 անձ (8 տղամարդ և 6 կին)։ 36 անաշխատունակներից 1-ը եղել են աշակերտներ կամ ուսանողներ, 19-ը` թոշակառուներ, իսկ 16-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(9473) Գենտ
(9473) Գենտ (Ghent), աստերոիդ աստերոիդների հիմնական գոտում։ Հայտնաբերվել է 1998 թվականի հուլիսի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 2,762245 ա. մ., առավելագույնը մոտենում է 2,6835 ա. մ. հեռավորության վրա և հեռանում 2,841 ա. մ. ։ Արեգակի շուրջ մեկ ամբողջական պտույտ է կատարում 1676,84 երկրային օրվա ընթացքում, իր ուղեծրով շարժվելով միջինում 0,214689 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,18° անկյուն։
Արտաքին հղումներ
Կատեգորիա:1998 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեջ Սայերս
Ֆլորենս Մադլեն Սայերս, ավելի հայտնի՝ որպես Մեջ Սայերս (Florence Madeleine Syers կամ Madge Syers, աղջկական անունը՝ Քեյվ, ), անգլիացի գեղասահորդուհի։ Նա առաջին կինն է եղել, ով մասնակցել է աշխարհի գեղասահքի առաջնությանը և դարձել է նաև Օլիմպիական խաղերի Չեմպիոն։ 1908 թվականին Մեջը 27 տարեկանում նվաճել է օլիմպիական խաղերի մեդալ, և մինչև այժմ նա պահպանում է իր ամենատարեց մարզիկի և կանանց գեղասահքի օլիմպիական խաղերի չեմպիոնի դիրքը։ Նույն օլիմպիական խաղերում Մեջը նվաճել է բրոնզե մեդալ զուգասահքում իր ամուսնու և մարզչի Էդգար Սայերսի հետ։
Կենսագրություն
Մեջ Քեյվին չմուշկների վրա կանգնեցրել է մարզիչ Էդգար Սայերսը։ Մեջն ու Էդգարն ամուսնացել են 1899 թվականին։ 1902 թվականին Մեջ Սայերսը կարողացել է փորձել իր ուժերը 1902 թվականի գեղասահքի աշխարհի առաջնությունում, քանի որ պարզվել է, որ Չմշկորդների միջազգային միության կանոնակարգը մասնակիցների սեռի մասին տարբերակում չի ունեցել, քանի որ այդ ժամանակ չլսված բան էր, որ որևէ կին կորոշեր մտնել սպորտային մրցակցության մեջ։ Սայերսը դուրս է եկել սառույցի վրա երկար կիսաշրջազգեստով և երկրորդ տեղն է զբաղեցրել շրջանցելով ծագմամբ գերմանացի Մարտին Գորդոնին և արգենտինացի Գորացիո Տորոմեին, որը մշտապես բնակվում էր Անգլիայում։ Այդ մրցաշարի հաղթող հայտնի Ուլրիխ Սալչոուն այնքան տպավորված է եղել Մեջի սահքով, որ նրան է նվիրել իր ոսկե մեդալը ։
Նրա հաղթանակից հետո աշխարհի գավաթի կազմակերպիչները լրացրել են կանոնների բացը՝ արգելելով կանանց մրցել տղամարդկանց հետ։ Պաշտոնական վարկածն այն էր, որ երկար կիսաշրջազգեստը դատավորներին խանգարում է տեսնել դահուկորդի ոտքերը և որոշել չմշկելու որակը։ Այնուհետև Սայերսը սկսել է սահել սրունքին չհասնող կիսաշրջազգեստով, ինչն էլ դարձել է նորաձևության նոր միտում։
1903 թվականին տեղի է ունեցել Մեծ Բրիտանիայի գեղասահքի առաջին առաջնությունը։ Այս մրցույթին կարող էին մասնակցել ինչպես տղամարդիկ, այնպես էլ կանայք։ Մեջը և Էդգարը մասնակցել են նոր մրցաշարին։ Մեջը գրավել է առաջին տեղը։ 1904 թվականին Մեջ Սայերսը ևս մեկ անգամ դարձել է Մեծ Բրիտանիայի չեմպիոն։
1906 թվականին Չմշկասահքի միջազգային միությունը հաստատել է կանանց մենախաղերն Աշխարհի գեղասահքի 1906 թվականի առաջնությունում։ Սայերսը դարձել է գեղասահքի աշխարհի առաջնության առաջին կին չեմպիոնուհին և կրկնկել է հաղթանակը 1907 թվականի Աշխարհի Գեղասահքի Առաջնությունում։ Զուգագեղասահքը ծրագրում ներկայացվել է 1908 թվականի Աշխարհի Գեղասահքի առաջնությունում։
Լորկայի ամրոց
Լորկայի ամրոց (Castillo de Lorca), միջնադարյան պաշտպանական կառույց Իսպանիայի Մուրսիա պրովինցիայի Լորկա քաղաքում։ Այն ունի 640x120 քառ. մետր չափեր և ամենամեծ ամրոցներից մեկն է Մուրսիա պրովինցիայում։ 1964 թվականի մարտի 5-ին հայտարարվել է Իսպանիայի պատմամշակութային հուշարձան և ստացել է RI-53-0000044 գրանցման համարը։
Պատմություն
Հնագիտական ուսումնասիրությունները ցույց են տվել, որ ամրոցի ներկայիս տարածքը բնակեցված է եղել նոր քարի դարից։ 1999-2011 թվականներին պեղումներ են անցկացվել ամրոցում ու նրան հարող տարածքներում։ Դրանց արդյունքում պարզվել է, որ այդ տարածքում քաղաք է գոյություն ունեցել բրոնզի դարում։ Պեղումների արդյունքում այդտեղ հայտնաբերվել են գերեզմանոցներ, տներ ու պատեր։
Մեջ Սայերս
Կենսագրություն
1908 թվականին Օլիմպիական խաղերից հետո Սայերսը թողել է գեղասահքն առողջական խնդիրների պատճառով։ Նա մահացել է 1917 թվականին գրիպից 35 տարեկան հասակում։
Լորկայի ամրոց
Պատմություն
Ամրոցի հիմնադրման ստույգ ժամանակը հայտնի չէ։ Այն կառուցվել է 9-15-րդ դարերում։ Ռեկոնկիստայի ընթացքում այն ռազմավարական կարևոր նշանակություն է ունեցել Պիրենեյան թերակղզու հարավ-արևելքում։ Երկար ժամանակ ամրոցը համարվել է անմատչելի, սակայն 1244 թվականին այն գրավել են Դոն Ալֆոնսոյի զորքերը, ով մի քանի տարի անց դարձել է Կաստիլիայի թագավոր Ալֆոնսո X: Վերջինիս օրոք ամրոցը վերակառուցվել է. կառուցվել են Ալֆոնսինա և Էսպոլոն կոչվող աշտարակները, ամրացվել են պատերը։ Արդյունքում մուսուլմանների կողմից կառուցված պալատից պահպանվել են միայն հիմքերն ու muro del Espaldón կոչվող պատերը։ Հետագա երկուսուկես դարերի ընթացքում ամրոցը՝ որպես պաշտպանական կառույց, ծառայել է քրիստանյաներին և եղել դիտակետ Գրանադայի ամիրայության հետ սահմանի վրա։
Հետագայում ամրոցը զբաղեցրել են հրեաները։ 1492 թվականին Գրանադայի գրավումից և սահմանի վերացումից հետո Լորկայի ամրոցը կորցրել է իր ռազմավարական նշանակությունը։ Ֆերդինանդի ու Իզաբելայի՝ հրեաների վտարելու հրամանից հետո ամրոցը դատարկվել է։ 18-րդ դարում այն մնացել է լքված, սակայն 19-րդ դարում՝ Իսպանիայի անկախության պատերազմի ժամանակ, վերակառուցվել է, ինչի արդյունքում կորցրել է իր միջնադարյան տեսքը։
Մեջ Սայերս
Արտաքին հղումներ
Կատեգորիա:Չմշկորդներ Կատեգորիա:Օլիմպիական գեղասահորդներ
(1610) Միրնայա
(1610) Միրնայա (Mirnaya), աստերոիդ աստերոիդների հիմնական գոտում։ Հայտնաբերվել է 1928 թվականի սեպտեմբերի 11-ին Պելագեյա Շայնի կողմից Սիմեիզում ։
Միջին հեռավորությունը Արեգակից կազմում է 2,202875 ա. մ., առավելագույնը մոտենում է 1,7657 ա. մ. հեռավորության վրա և հեռանում 2,6401 ա. մ. ։ Արեգակի շուրջ մեկ ամբողջական պտույտ է կատարում 1194,22 երկրային օրվա ընթացքում, իր ուղեծրով շարժվելով միջինում 0,301453 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,2° անկյուն։
Արտաքին հղումներ
Կատեգորիա:1928 թվականին հայտնաբերված աստղագիտական մարմիններ Կատեգորիա:Պելագեյա Շայնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լորկայի ամրոց
Պատմություն
1931 թվականի հունիսի 4-ին Լորկայի ամրոց հայտարարվել է Իսպանիայի ազգային հուշարձան, ինչպես նաև ընդգրկվել է մշակութային հետաքրքրություն ներկայացնող վայրերի ցանկում ։ Զբոսաշրջիկների համար ամրոցի տարածքում տեղի են ունենում միջնադարյան թեմատիկայով բեմադրություններ։
Ամրոցի պատերը զգալի վնասվել են 2011 թվականին տեղի ունեցած երկրաշարժի հետևանքով ։
Արտաքին հղումներ
Կատեգորիա:Իսպանիայի ամրոցներ
Արազա
Արազա (Eugenia stipitata, arazá), պտղատու ծառ մրտազգիների ընտանիքից։
Նկարագիր
Արազը փոքր ծառ է, բարձրությունը 2,5 մ պարզ օվալաձև տերևներով, տերևները ունեն 6-18 սմ երկարություն և 3,5-9,5 սմ լայնություն։ Պտուղը գնդաձև է 12 սմ տրամագծովև 750 գ կշռով, բարակ, փայլուն, դեղին կեղևով։ Պտղի միջուկը պարունակվում է դեղին պտղամիսը՝ մի քանի խոշոր երկարավուն սերմերով։
Տարածում
Արազը աճում է վայրի անտառներում, հիմնականում Բրազիլիայի ամազոնային մասում, արևելյան Պերույում և արևելյան Էկվադորում։ Վերջին ժամանակներում այն սկսել են մշակել այդ երկրներում։